**Ministru kabineta noteikumu projekta “Grozījumi Ministru kabineta 2014.gada 2.septembra noteikumos Nr. 529 “Ēku būvnoteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2014. gada 2. septembra noteikumos Nr. 529 “Ēku būvnoteikumi” ietvertās atsauces uz Būvniecības likumu grozīšana, ņemot vērā izmaiņas Būvniecības likuma 9.pantā, un šo noteikumu saskaņošana ar grozījumiem Būvniecības likumā 6.1 pantā, kā arī terminoloģijas saskaņošana ar Būvniecības likumu. Grozījumi stāsies spēkā nākamajā dienā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Būvniecības likuma 5. panta pirmās daļas 2. punkts un otrās daļas 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2017. gada 22. jūnija grozījumiem Būvniecības likumā šā likuma 9. pants tika izteikts jaunā redakcijā. Spēkā esošā Būvniecības likuma 9. pantā vairs nav ietverts regulējums par atkāpēm no būvnormatīvu tehniskajām prasībām. Šis regulējums ir ietverts Būvniecības likuma 9.1 pantā. Tādējādi ir nepieciešams grozīt būvniecības jomas normatīvajos aktos atsauces uz Būvniecības likuma 9. pantu, ciktāl tās attiecas uz regulējumu saistībā ar atkāpēm no būvnormatīvu tehniskajām prasībām.Ministru kabineta 2014. gada 2. septembra noteikumos Nr. 529 “Ēku būvnoteikumi” 44., 44.1, 52., 191. punktā ir ietverta atsauce uz Būvniecības likuma 9. panta otro daļu, bet 82. punktā ir ietverta atsauce uz Būvniecības likuma 9. panta trešo daļu. Ievērojot iepriekš minēto, noteikumu projekta 44., 44.1, 52., 191. punktā ir precizēta attiecīgās atsauces uz Būvniecības likuma 9. pantu, bet 82. punktā ir precizēta attiecīgā atsauce uz Būvniecības likuma 9.1pantu.Būvniecības likumā vairs netiek lietots jēdziens “pasūtītājs”, lai norādītu uz noteiktu subjektu. Līdz ar to atbilstoši tiek precizēts arī šajos noteikumos.Būvniecības likuma 6.1 panta pirmā daļa tika papildināta ar 1.1 punktu, kurā noteikts, ka Būvniecības valsts kontroles birojs pilda Būvniecības likumā un citos būvniecības jomas normatīvajos aktos noteiktās būvvaldes funkcijas attiecībā uz Aizsardzības ministrijas, tās padotības iestādes vai Nacionālo bruņoto spēku vajadzībām nepieciešamo būvju būvniecību Aizsardzības ministrijas valdījumā vai turējumā esošajā nekustamajā īpašumā. Šajā gadījumā Būvniecības valsts kontroles birojs, pildot būvvaldes funkcijas kontrolē būvniecības procesu, informē par notiekošās būvniecības tiesisko pamatojumu, sniedz ziņas par būvi, izskata iesniegumus un pieņem lēmumus par būvniecības ieceri, izskata būvuzraudzības plānu, norīko būvinspektoru būvniecības kontrolei objektā, nosakot obligāto būvlaukuma apmeklējuma grafiku un gadījumos, ja ir saņemta informācija par būvlaukumā esoša būvizstrādājuma neatbilstību normatīvo aktu prasībām, lemj par nepieciešamību uzdot būvniecības ieceres iesniedzējam izvērtēt neatbilstības ietekmi uz būtiskām būvei izvirzītām prasībām, kā arī izskata alternatīvus tehniskos risinājumus vides pieejamības nodrošināšanai, pieņem būves ekspluatācijā, sniedz konsultācijas par būvniecības procesa kārtību un veic citas ar būvniecības procesu un tā atbilstību normatīvo aktu prasībām saistītas darbības.Līdz ar to noteikumu projekta 3. punktā ir precizēts, kādos gadījumos atbilstoši Būvniecības likuma 6.1panta pirmās daļas 1.1punktam Būvniecības valsts kontroles birojs veiks būvvaldes funkcijas. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Ekonomikas ministrija gatavo grozījumus visos speciālajos būvnoteikumos, tai skaitā Ministru kabineta noteikumos Nr.573, lai izpildītu uzdevumu, kas ir paredzēts Ministru kabineta protokollēmuma projektā par Ministru kabineta noteikumu projekta “Grozījumi Ministru kabineta 2012. gada 10. aprīļa noteikumos Nr.263 “Kadastra objekta reģistrācijas un kadastra datu aktualizācijas noteikumi”” (VSS -1215) apstiprināšanu (iesniegts Valsts kancelejā 2018. gada 15. janvārī).Grozījumi speciālajos būvnoteikumos tiks virzīti vienotajā paketē tiklīdz Ministru kabinets apstiprinās Ministru kabineta noteikumu projektu “Grozījumi Ministru kabineta 2012. gada 10. aprīļa noteikumos Nr.263 “Kadastra objekta reģistrācijas un kadastra datu aktualizācijas noteikumi”” (VSS -1215) |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums ietekmē personas, kuras ierosinās un veiks būvniecību, kā arī institūcijas, kuras iesaistītas būvniecības procesā attiecībā uz Aizsardzības ministrijas, tās padotības iestādes vai Nacionālo bruņoto spēku vajadzībām nepieciešamo ēku būvniecību. |
| 2. | Tiesiskā regulējuma ietekme uz tautsaimniecību un administratīvo slogu | Personām, kuras ierosinās un veiks būvniecību nemainās tiesības un pienākumi, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par 2017. gada 22. jūnija grozījumiem Būvniecības likumā jau ir informēta. Ievērojot, ka šie grozījumi nemaina regulējumu pēc būtības, sabiedrības informēšana nav nepieciešama. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Ministru prezidenta biedrs,

ekonomikas ministrs Arvils Ašeradens

Vīksna 67013140

Marija.Viksna@em.gov.lv